armvectores/hy_wikipedia_2023 huggingface dataset:
Nobody Knows

«Nobody Knows» (հայերեն՝ Ոչ ոք չգիտի)՝ սա Փինքի երգն է, որը թողարկվել է որպես I'm Not Dead ալբոմի չորրորդ սինգլ (2006)։


== Առևտրային թողարկում ==
Սինգլը թողարկվել է 2006 թվականի նոյեմբերի 20-ին՝ Մեծ Բրիտանիայում և Իռլանդիայում, իսկ 2007 թվականի հունվարի 13-ին՝ Ավստրալիայում։ Այդ երկրներում կոմպոզիցիան հասել է 27–րդ հորիզոնականին։ «Nobody Knows»–ը միակ սինգլն էր, որը I’m Not Dead ալբոմից թողարկվեց ֆիզիկական կրիչով, և որը չի ընդգրկվել Top-5 ARIA Charts ցուցակում։ 2007 թվականի հունվարի վերջին, հասնելով իր բարձրագույն դիրքին, կոմպոզիցիան շատ սիրված էր ռադիոյում։ Դրանից երկու շաբաթ առաջ «Who Knew»-ը (I’m Not Dead-ի երկրորդ սինգլը) վերադարձավ Ավստրալիական հիթ-շքերթ, իսկ «U + Ur Hand»-ը դեռ մնում էր չարթում։ Դա նշանակում էր, որ Փինքի 3 սինգլները միաժամանակ գտնվում էին Top-50-ում (2007 թվականի հունվարի 21)։ Միացյալ Թագավորության հիթ-շքերթում «Nobody Knows»-ը I’m Not Dead–ի հետ առաջին սինգլն էր, որը չի հայտնվել Top-10-ում։
«Nobody Knows»–ը 17-րդ հորիզոնականն է զբաղեցրել Գերմանիայում և 74-րդ հորիզոնականը Eurochart Hot 100 Singles հիթ-շքերթում։ Կոմպոզիցիան, չնայած այն հանգամանքին, որ հայտնվել է հիթ-շքերթների Top-40-ում, այնուամենայնիվ այնքան հաջող չի եղել, որքան ալբոմի նախորդ սինգլները։ Կանադայում հունվարի կեսերին երգը ռադիոյով ակտիվ ռոտացիա ստացավ «U+Ur Hand»-ի հաջողությունից անմիջապես հետո, Բելգիայում որպես ալբոմի չորրորդ սինգլ թողարկվեց «Dear Mr. President» երգը։


== Տեսահոլովակ ==
Տեսահոլովակը նկարահանվել է Լոնդոնում ռեժիսոր Ջեյք Նավայի կողմից։ Առաջին տեսարանում Փինքը հյուրանոցի սենյակում (նկարահանումները տեղի են ունեցել The May Fair հյուրանոցում) պատուհանից նայում է, թե ինչպես է քաղաքում գիշերը փոխվում լուսաբացի։ Այնուհետև նա դիտում է հեռուստացույց, բայց էկրանին մնում է միայն հալվող ձնեմարդը։ Փինքը գլուխը դնում է բարձի տակ, ապա միացնում նոութբուքը։ Տեսանյութի ընթացքում նա թափում է սենյակը՝ ամեն ինչ ցրելով շուրջը, այնուհետեւ նա նստում է հոգու մեջ սաղմի դիրքում։ Մեկ այլ տեսարանում Փինքը շրջում է փողոցով՝ անցնելով սիրահարված մի զույգի և հարբած տղամարդկանց խմբի կողքով։ Տեսահոլովակը ավարտվում է նրանով, որ Փինքը  երգում է դատարկ դահլիճում՝ ձևացնելով, թե իսկապես ելույթ է ունենում։


== Կոմպոզիցիաների և ֆորմատների ցանկ ==
CD Սինգլ«Nobody Knows» (ալբոմային տարբերակ)՝ 3:57
«Words»՝ 3:06


== Հիթ–շքերթներ ==


== Հավաստագրումներ ==


== Տեխնիկական կազմը ==
Վոկալ՝ Pink
Բեք վոկալ՝ Բիլի Ման, Բեթ Քոեն
Ձայնային ազդանշանների տեղադրում՝ Թոմ Լորդ Էլջ
Ձայնային ազդանշանների տեղադրման ինժեների ասիստենտ՝ Ֆերմի Էռնանդես
Ստեղնաշարի ծրագրավորում՝ Փիթ Ուոլաս
Էլեկտրական կիթառներ՝ Դեն Ուորներ
Կիթառներ՝ Փիթ Ուոլաս, Բիլի Ման
Դաշնամուր՝ Փիթ Ուոլաս, Բիլի Ման
Թմբուկներ՝ Լի Լևին
Հարվածային՝ Փիթ Ուոլաս
Պատասխանատու արտադրության համար՝ Լանա Իզրայիլ


== Ծանոթագրություններ ==
Կայրակլի

Կայրակլի (ռուս.՝ Кайраклы, բաշկիրերեն՝ Ҡайраҡлы), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2010 թվականին գրանցված տվյալներով կազմում էր 186 մարդ։
Մտնում է Ակսենովսկի գյուղական համայնքի կազմի մեջ։ Մինչ 2008 թվականը մտնում էր Կայրակլինսկի գյուղական համայնքի կազմի մեջ։


== Պատմություն ==
Հիմնադրվել է 1781 թվականին։ 1921 և 1925 թվականների միջև ընկած ժամանակահատվածում գյուղի բնակիչները գոյացրել են Անդրիանովկա, Խանժարովո, Յարաբայկուլ գյուղերը։


== Բնակչություն ==
Ազգային կազմ2002 թվականի մարդահամարի դրությամբ, գերակշռող ազգությունը չուվաշներ էին (96 %)։


== Աշխարհագրական դիրք ==
Հեռավորությունը մինչև՝

շրջկենտրոն (Ռաևսկի)՝ 50 կմ,
մոտակա երկաթուղային կայարանը (Ակսենովո)՝ 10 կմ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ախտայի ձոր

Ախտայի ձոր, ձոր Արաքսի ձախակողմյան վտակ Արփայի ավազանում։
 Ախտայի ձորը ձգվում է Ջուղի ձորին գրեթե զուգահեռական։ Ձորում հոսում է համանուն գետակը, սկզբին առնելով Քեչալ-Դաղ և Քիքի-Դաղ լեռներից։ Ձորը ունի շատ գեղեցիկ տեսք։ Ձորի անեբահավասար նասը ձմեռանոցն է, իսկ նրանից վերև գտնվում է Եազ-խուրդի գագաթը։ Ձորի ամենահարավային մասում, Եազ-խուրդ և Ղայարասի լեռնենի գոգավորությունում գտնվում է Գեաբուտ գյուղը։ Հավանաբար դա Օրբելյանների հիշված Կապոյտ է


== Ծանոթագրություններ ==
Հարթլփուլ

Հարթլփուլ (անգլ.՝ Hartlepool), վարչական ունիտար միավոր, որը գտնվում է Դարեմ կոմսության հանդիսավոր շրջանի արևելյան մասում։ Ունիտար միավորի հիմնական և խոշորագույն քաղաքը Հարթլփուլն է։


== Աշխարհագրություն ==
Զբաղեցնում է 94 կմ² տարացք, լվացվում է արևելքից հուսիսային ծովով, հարավում սահմանակից է Սթոքթոն-օն-թիս ունիտար միավորն իսկ արևմուտքում՝ Դարեմի ունիտար միավորի հետ։


== Բնակչությունը ==
Հարթլփուլ ունիտար միավորի տարածքում բնակվում է 88 611 մարդ, Բնակչության միջին խտությամբ՝ 944 մարդ/կմ² (2001 թվական)։


== Քաղաքականություն ==
Հարթլփուլ ունիտար միավորի խորհուրդը կազմված է 48 պատգամավորներից, որոնք ընտրվել են 18 ընտրատարածքներում։ Վերջին ընտրությունների արդյունքում խորհրդում 29 տեղ զբաղեցնում են լեյբորիստները։


== Տնտեսություն ==


== Սպորտ ==
Հարթլփուլ քաղաքում հիմնվում է «Հարթլփուլ Յունայթեդ» պրոֆեսիոնալ ֆուտբոլային ակումբը, որը հանդես է եկել առաջին ֆուտբոլային լիգայում 2010/2011 մրցաշրջանում։ «Հարթլփուլ Յունայթեդը» մրցակիցներ է ընդունում Վիկտորիա Պարկ մարզադաշտում (7 հազար հանդիսական)։


== Ծանոթագրություններ ==


== Արտաքին հղումներ ==
Հարթլփուլ ունիտար միավորի պաշտոնական կայք Archived 2014-02-10 at the Wayback Machine.
Կովաշի (գյուղ, Լոմոնոսովսկի շրջան)

Կովաշի (ռուս.՝ Коваши), գյուղ Ռուսաստանի Լենինգրադի մարզի Լոմոնոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 75 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոբովա Լուկա

Բոբովա Լուկա (ռուս.՝ Бобова Лука), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոհա

Դոհա (արաբերեն՝ الدوحة), Կատարի մայրաքաղաքը։ Ըստ 2010 թվականի մարդահամարի՝ Դոհայի բնակչությունը կազմում է 796,947 մարդ։ Դոհան Կատարի ամենախիտ բնակված քաղաքն է։
2015 թվականի մայիսին Դոհան, Վիգանի, Լա Պասի,Դուրբանի, Հավաննայի , Բեյրութի ու Կուալա Լումպուրի հետ մեկտեղ, պաշտոնապես ճանաչվել է աշխարհի յոթ նոր հրաշք քաղաքներից մեկը։


== Ծանոթագրություններ ==
Լուսավորվածություն

Լուսավորվածություն օպտիկայում, տվյալ մակերևույթի վրա ընկնող ճառագայթման հոսքի մակերևութային խտությունը. 
  
    
      
        E
        =
        
          
            Φ
            S
          
        
      
    
    {\displaystyle E={\frac {\Phi }{S}}}
   (
  
    
      
        Φ
      
    
    {\displaystyle \Phi }
  –ն լուսային հոսքն է, 
  
    
      
        S
      
    
    {\displaystyle S}
  –ը՝ լուսավորվող մակերևույթի մակերեսը)։
Եթե լույսի աղբյուրի չափերը փոքր են մինչև լուսավորվող մակերևույթը եղած 
  
    
      
        r
      
    
    {\displaystyle r}
   հեռավորության համեմատությամբ, ապա Լուսավորվածությունը որոշվում է 
  
    
      
        E
        =
        
          
            
              I
              c
              o
              s
              α
            
            
              r
              
                2
              
            
          
        
      
    
    {\displaystyle E={\frac {Icos\alpha }{r^{2}}}}
    առնչությամբ (
  
    
      
        I
        −
      
    
    {\displaystyle I-}
  ն աղբյուրի լույսի ուժն է, 
  
    
      
        α
      
    
    {\displaystyle \alpha }
  -ն՝ լուսային ճառագայթի անկման անկյունը)։ Լուսային հոսքի անհավասարաչափ բախշման դեպքում 
  
    
      
        E
        =
        
          
            
              d
              Φ
            
            
              d
              S
            
          
        
      
    
    {\displaystyle E={\frac {d\Phi }{dS}}}
  , որտեղ 
  
    
      
        d
        Φ
      
    
    {\displaystyle d\Phi }
  –ն մակերևույթի 
  
    
      
        d
        S
      
    
    {\displaystyle dS}
   տարրի վրա ընկնող տարրական հոսքն է։
Լուսավորվածության չափման միավորներն են լյուքսը (լք) և ֆոտը. 1 ֆոտը
  
    
      
        =
        
          10
          
            4
          
        
      
    
    {\displaystyle =10^{4}}
   լք։
Վերդեր Բրեմեն

Վերդեր Բրեմեն (գերմ.՝ Sportverein Werder Bremen von 1899 e. V.), մասնագիտացված ֆուտբոլային ակումբԲրեմենից, որը հանդես է գալիս գերմանական Բունդեսլիգայում։


== Նվաճումներ ==


=== Ազգային ===
ԲունդեսլիգաՀաղթող (4). 1964–65, 1987–88, 1992–93, 2003–04
Երկրորդ տեղ (7). 1967–68, 1982–83, 1984–85, 1985–86, 1994–95, 2005–06, 2007–08Բունդեսլիգա 2Հաղթող (1). 1980–81Գերմանիայի գավաթՀաղթող (6). 1960–61, 1990–91, 1993–94, 1998–99, 2003–04, 2008–09
Երկրորդ տեղ (4). 1988–89, 1989–90, 1999–2000, 2009–10Գերմանիայի լիգայի գավաթՀաղթող (1). 2006
Երկրորդ տեղ (2). 1999, 2004Գերմանիայի սուպերգավաթՀաղթող (3). 1988, 1993, 1994
Երկրորդ տեղ (1). 1991
Ոչ պաշտոնական հաղթող (1). 2009


=== Միջազգային ===
ՈՒԵՖԱ Գավաթակիրների գավաթՀաղթող (1). 1991–92ՈՒԵՖԱ Եվրոպայի Լիգա/ՈՒԵՖԱ ԳավաթԵրկրորդ տեղ (1). 2008–09ՈՒԵՖԱ Սուպեր գավաթԵրկրորդ տեղ (1). 1992ՈՒԵՖԱ Ինտերտոտո գավաթՀաղթող (1). 1998


== Ներկա կազմ ==
2017 թվականի օգոստոսի 31-ի դրությամբՆշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Ծանոթագրություններ ==


== Արտաքին հղումներ ==
Վերդերի պաշտոնական կայքը
Վերդերի պաշտոնական Ֆեյսբուքի էջը
Վերդերի պաշտոնական Տվիտերի էջը
Վերդերի պաշտոնական Ինստագրամի էջը
Վերդերի պաշտոնական ՅուԹյուբի էջը
Վերդերը transfermarkt-ում
Վերդերը futbol24.com-ում
Վերդերը soccerway.com կայքում
Վերդերը Բունդեսլիգայի պաշտոնական կայքում Archived 2017-09-23 at the Wayback Machine.
Բուրգաս

Բուրգաս (բուլղար․՝ Бургас, հուն․՝ Πύργος՝ Պիրգոս), քաղաք Բուլղարիայում, նրա սևծովյան ափի մեծությամբ երկրորդ քաղաքը և բնակչությամբ չորրորդը երկրում։ Բուրգասի մարզի և Բուրգաս համայնքի վարչական կենտրոն։ Քաղաքը բուլղարական մերձծովյան տարածաշրջանի կարևոր մշակութային և տնտեսական կենտրոն է։
Ըստ 2009 թվականի սեպտեմբերի 15-ի պաշտոնական տվյալների՝ Բուրգասի բնակչությունը կազմում է 208 402մարդ։


== Անվանում ==
Անվանումն առաջացել է թուրքերեն բուրգաս՝ «ամրոց» բառից (հունարեն «պիրգոս» բառի աղավաղված ձևը)։


== Քույր-քաղաքներ ==
 Սան Ֆրանցիսկո, ԱՄՆ
 Ռոտերդամ, Նիդեռլանդներ
 Յանթայ, Չինաստան
 Կրասնոդար, Ռուսաստան
 Ալեքսանդրոպոլիս, Հունաստան
 Միշկոլց, Հունգարիա
 Բեշիքթաշ, Թուրքիա


== Ծանոթագրություններ ==
Ազդարար (երկշաբաթաթերթ)

Անվան այլ կիրառումների համար տե՛ս՝ Ազդարար (այլ կիրառումներ)Ազդարար, երկշաբաթաթերթ։ Լույս է տեսել 1846֊1847 թվականներին Մադրասում։ Խմբագիրներ՝ Ստեփանոս Հովհաննիսյան, Փիլիպոս Մելիտոնյան։
Հրատարակվել է վիմատիպ եղանակով (17 համար)։ Տպագրել է քաղաքական, գրական նյութեր և տեղեկություններ հնդկահայ գաղութի կյանքից։


== Ծանոթագրություններ ==
Տեխտյուր

Տեխտյուր (ռուս.՝ Техтюр, յակուտ.՝ Төхтүр), գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Բնակչությունը 2008 թվականին գրանցված տվյալներով կազմում էր 1400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Hitchin' a Ride (երգ, Green Day)

«Hitchin' a Ride», ամերիկյան ռոք խումբ Green Day-ի հինգերորդ ստուդիական ալբոմի՝ Nimrod-ի առաջին սինգլ։ Սինգլը թողարկվել է 1997 թվականի սեպտեմբերի 22-ին։ 


== Երգացանկ ==
"Hitchin' a Ride"
"Sick" (Non - LP Track)
"Espionage (Instrumental)" (Non - LP Track) feat. horn arrangements by David Campbell


=== Ա կողմ ===
"Hitchin' a Ride"
"Good Riddance (Time of Your Life)"


=== Բ կողմ ===
"Scattered"
"Uptight"


== Վարկանշային աղյուսակ ==


== Արտաքին հղումներ ==
Սինգլի ամբողջական բառերը metrolyrics կայքում Archived 2015-09-06 at the Wayback Machine.
Մոսկվայի մարզ

Մոսկվայի մարզը  (Մերձմոսկովյան շրջան) (ռուսերեն՝ Моско́вская о́бласть, Подмоско́вье) Ռուսաստանի Դաշնության սուբյեկտներից մեկն է, մտնում է Կենտրոնական ֆեդերալ օկրուգի մեջ։ Պետական իշխանությունը գտնվում է Մոսկվայում և Կրասնոգորսկում։ Սահմանակցում է հյուսիս-արևմուտքում Տվերի մարզի հետ, հյուսիսում - Յարոսլավլի մարզի, հյուսիս-արևելքում և արևելքում - Վլադիմիրի մարզի, հարավ-արևելքում - Ռյազանի, հարավում - Տուլայի, հարավ-արևմուտքում - Կալուգայի, իսկ արևմուտքում Սմոլենսկի մարզի հետ։ Մոսկվայի մարզը ստեղծվել է 1929 թվականի հունվարի 14-ին։
Քոնդորի երեք օրերը

Քոնդորի երեք օրը անգլ.՝  Three Days of the Condor ֆիլմ, որը թողարկվել է 1975 թվականին։ Գլխավոր հերոսներն են Ռոբերտ Ռեդֆորդը, Ֆեյ Դանաուեյը և Կլիֆֆ Ռոբերտսոնը։
Համարվում է դասական լրտեսական ժանրի ֆիլմ։ ԽՍՀՄ-ում ֆիլմը թողարկվել է 1981թվականին և մեծ հաջողություների է հասել։ Ֆիլմը առաջադրվել է Օսկար մրցանակի «Լավագույն մոնտաժ» անվանակարգում։


== Պատմություն ==
Մի փոքր ընկերություն Նյու Յորքում, որն ունի ութ աշխատակից, զբաղվում է ԿՀՎ-ի համար ԶԼՄ-ներից և այլ բաց աղբյուներից տեղեկատվության արտահոսքի հավաքագրմամբ՝ աշախարհի տարբեր շրջաններում այդ կազմակերպության աշխատանքների մասին։ Ջո Թըրները՝ «Քոնդոր» ծածկանունով, թողնելով գրասենյակը կարճ ժամանակով գնում է բոլոր աշխատակիցների համար սենդվիչներ գնելու։ Անձրևի պատճառով նա կարճացնում է իր ճանապարհը և դուրս է գալիս հետևի մուտքով, որի արդյունքում փրկում է իր կյանքը։ Վերադառնալիս նա տեսնում է, որ բոլորը սպանված են՝ նույնիսկ այն աղջիկը, ում ինքը սիրում էր։ Տյորնորը մտածում է, որ նրանց սպանել է այն սպան, որն աշխատանքի չէր եկել, սակայն նրան էլ տանն՝ իր անկողնում էին սպանել։
Նա չուներ ոչ մի կապ գաղտնի թղթակիցների հետ։ Կոնդորը շփվում է հեռախոսով իր վերադասի հետ, հաղորդում միջադեպի մասին և խնդրում է հանդիպել ղեկավարության հետ։ Ղեկավարը ԿՀՎ-ի ուղարկում է Կոնդորին Վաշինգտոն հանդիպելու ագենտ Վիկսայի հետ։ Սակայն շատ զգուշավոր և խելամիտ Կոնդորը արդեն կայացած հանդիպման ժամանակ գիտակցում է որ Վիքսը իրականում պատրաստվում է սպանել նրան որպես անտեղի վկա, օգտագործելով խայծ իր մտերիմ ընկերոջը։ Թըրները հասկանում է, որ չի կարող վստահել իր գործընկերներին ԿՀՎ-ի։
Կոնդորը ներկայանում է անծանոթ անունով և թաքնվում իր բնակարանում, որտեղ նա սկսում է իր սեփական հետաքննությունը։ Ի վերջո նա հասկանում է ղեկավարի դավադրությունը և փորձում է հալածել նրան։ Նա կարողանում է պարզել, որ դա հետապնդում է գաղտնի կազմակերպություն հաստատված շրջանակներում ԿՀՎ-ի, որին նա առանց իմանալու հարձակման էր ենթարկել հետազոտություների գրասենյակում։ Բայց ղեկավարին հանկարծ սպանում է վարձկան Ժուբերը, ով նոր գործատուն էր։ Ժուբերը ոչինչ չուներ Կոնդորի դեմ և զգուշացնում է, որ կարող է նրան սպանեն։
Որոշ ժամանակ անց Թըրները նամակ է ուղարկում Նյու Յորք և պատմում ամեն ինչ։


== Դերերում ==
Ռոբերտ Ռեդֆորդ - Ջոզեֆ Թըրներ/«Քոնդոր»
Ֆեյ Դանաուեյ - Քեթթի Հեյլ
Քլիֆֆ Ռոբերտսոն - Հիգգինս
Մաքս ֆոն Սյուդով - Ժուբեր
Ջոն Հաուսմեն - Ուբաշ
Թինա Չեն - Ջենիս Չոն
Էդդիսոն Փաուել - Լեոնարդ Էթվուրդ
Մայքլ Քեյն - Ուիքս


== Մրցանակներ ==
1976 - հատուկ մրցանակ Դավիթ դի Դանտելլու լավագույն ռեժիսորական աշխատանքի համար (Սիդնեյ Պոլակ)
1976 - Էդգար մրցանակ լավագույն խաղարկային ֆիլմի (Լորենցո Սեմփլ Դավիթ Ռալֆ)
1976 - առաջադրվել է մրցանակի «Ոսկե գլոբուս» Լավագույն դրամատիկ դերասանուհի (Ֆայե Դունավայ)
1976 - առաջադրվել է «Օսկարի» լավագույն խմբագրման
1977 - առաջադրվել է մրցանակի «Գրեմմի» համար լավագույն օրիգինալ երաժշտություն (Դեյվ Գրասին)


== Ծանոթագրություններ ==
Քելե Քելե

Քելե Քելե (Qélé, Qélé), հայ երգչուհի Սիրուշոյի երգն է, որով ներկայացրել է Հայաստանը Եվրատեսիլ 2008 երգի մրցույթում ։


== Պատմություն ==
Երգի տեքստը գրել է Սիրուշոն, իսկ երաժշտության հեղինակն է ՏերՀովան։ Երգը հաղթում է Եվրատեսիլի Հայաստանյան ազգային ընտրական փուլը մարտի 8-ին և դառնում է Եվրատեսիլ 2008-ում Հայաստանի երգը։
Եվրատեսիլում Սիրուշոն երգը կատարում է մայիսի 20-ին՝ առաջին կիսաեզրափակչի ժամանակ և անցնում է եզրափակիչ 2-րդ հորիզոնականով։ Մայիսի 24-ի եզրափակիչ փուլի քվեարկության արդյունքում Սիրուշոն հավաքում է 199 միավոր և զբաղեցնում է լավագույն հնգյակի չորրորդ հորիզոնականը։ Երգը սիրված է դառնում հատկապես Բելգիայում, Չեխիայում, Ֆրանսիայում, Վրաստանում, Հունաստանում, Նիդերլանդներում, Լեհաստանում և Ռուսաստանում, որտեղից Հայաստանն ստանում է 12 միավոր և դառնում 2008-ի մրցույթում ամենաշատ 12 միավոր ստացած երկիրը։
Մրցույթի ավարտից հետո երգը շարունակում է մնալ չարթերների առաջին հորիզոնականներում և նաև թողարկվում է երգի ռեմիքս տարբերակները։


== Երգացանկ ==
CD։

"Qélé, Qélé" (Եվրատեսիլյան տարբերակ)
"Qélé, Qélé" (Yerevan Remix-ի տարբերակ)
"Qélé, Qélé" (Yerevan Club Mix)
"Qélé, Qélé" (Կարաոկե տարբերակ)DVD։ 

"Qélé, Qélé" (Տեսահոլովակ)Բոլոր տարբերակների պրոդյուսերը Դեր Հովան է։


== Տես նաև ==
Հայաստանը Եվրատեսիլ 2008 երգի մրցույթում
Եվրատեսիլ 2008 երգի մրցույթ


== Արտաքին հղումներ ==
Երգի բառերը metrolyrics.com կայքում Archived 2013-11-15 at the Wayback Machine.
Անուշ ընկեր

«Անուշ ընկեր», Հովհաննես Թումանյանի ստեղծագործություններից, որի ստեղծման տարեթիվը ստույգ հայտնի չէ։


== Պատմություն ==
Ստեղծագործությունն անավարտ է։ Հավանաբար գրված է 1890-ական թվականներին։
Թումանյանի ընտանեկան արխիվում պահվում է մեկ ինքնագիր։
Առաջին անգամ պահվել է Հովհաննես Թումանյանի «Երկրի լիակատար ժողովածուի» Ι հատորի 76-րդ էջում։


== Ծանոթագրություններ ==
Լիելվարդեի շրջան

Լիերվադեի շրջան (լատիշ․՝ Lielvārdes novads), վարչատարածքային միավոր Լատվիայի հյուսիսային մասում՝ Վիձեմե մարզում։ Շրջանը բաղկացած է երեք ավաններից և Լիելվարդե քաղաքից, որն էլ համարվում է շրջանի վարչական կենտրոնը։
Սահմանակցում է Օգրեի, Սկրիվերիի և Կեգումսի շրջանների հետ։
Բնակչությունը ըստ 2010 թվականի հունվարի 1-ի տվյալներով կազմում է 11 400 մարդՇրջանի մակերեսը կազմում է 225,7 կմ²Շրջանը կազմավորվել է 2009 թվականի հուլիսի 1-ին։


== Ազգային կազմ ==
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը։


== Տարածքային բաժանում ==
Քաղաք Լիելվարդե (լատիշ․՝ Lielvārdes pilsēta)
Լեդմինսկյան ավան (լատիշ․՝ Lēdmanes pagasts)
Լիելվարդյան ավան (լատիշ․՝ Lielvārdes pagasts)
Յումպրավյան ավան (լատիշ․՝ Jumpravas pagasts)


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Լիերվարդեի շրջանի պաշտոնական կայք Archived 2007-02-10 at the Wayback Machine. (լատիշերեն)
Եքթա Ուզունօղլու

Եքթա Ուզունօղլու (քրդ.՝ Yekta Geylanî, մայիսի 10, 1953(1953-05-10), Սիլվան, Դիարբեքիրի մարզ, Թուրքիա), քուրդ գրող, թարգմանիչ, բժիշկ և գործարար, ունի քուրդ-հայկական արմատներ։ Բացի իր մասնագիտություններից ողջ կյանքի ընթացքում համարվում է որպես քրդական ակտիվիստ։ Օրինակ՝ տեղեկացնում է քրդական փոքրամասնության հալածանքների մասին Թուրքիայում, Իրանում և Իրաքում։ Բացի այդ ամենից նաև թարգմանել է Աստվածաշնչի մի որոշ մասեր, Կառել Չապեկի որոշ գործեր թարգմանել է չեխերենից քրդերեն, ինչպես նաև քրդական պոեզիա և բանաստեղծություններ՝ չեխերեն և գերմաներեն։
1970 թվականին տեղափոխվել է Փարիզ՝ Տուրեն բարձրագույն հաստատությունում ֆրանսերեն լեզուն սովորելու նպատակով։ 1971 թվականին Թուրքիայում ռազմական հեղաշրջումից հետո կրթաթոշակ է ստացել՝ ՉՍՍՀ սովորելու համար։ Հաջողությամբ սովորել է լեզուն և 1979  թվականին ավարտել է Կառլի անվան համալսարանի բժշկական ֆակուլտետը Պրահայում։
1978 թվականին եղել է քրդական Կիսալուսնի համահիմնադիրը, որը համարվում է Կարմիր խաչի համարժեքը իսլամական երկրներում։
1979 թվականին չի երկարաձգվել իր վիզան և նա արտաքսվել է Չեխոսլովակիայից։ 1979 թվականի դեկտեմբերին Ժենևում Միջազգային Կարմիր Խաչի ներկայացուցիչների կողմից գերմանացի փաստաբան Մոնխի հետ միասին ընդունվել է որպես քրդական Կիսալուսնի դելեգացիայի նախագահ։
Ֆրանսիա – Քուրդիստան ասոցիացիայի աջակցությամբ նրան տրվել է կրթաթոշակ Փարիզի հեղինակավոր Պաստեր ինստիտուտում։ Փոխարենը սակայն 1980 թվականի մարտին եղել է որպես ԲԱՍ կազմակերպության հումանիտար աշխատող Իրանում, այնուհետ 1980 թվականի հոկտեմբերից եղել է Իրաքի Քուրդիստանում։ Նույն թվականի նոյեմբերին Թուրքիայի կառավարությունը իր ներգրավվածության համար իրենից վերցրել է իր արտասահմանյան անձնագիրը։ 1981 թվականին փախստականի կարգավիճակ է ստացել Գերմանիայում, որտեղ համագործակցել է «Ամնեսթի ինթերնեշնլ» կազմակերպության հետ։ Երկու տարի անց նա եղել է Փարիզում, ինչպես նաև Արևմտյան Գերմանիայի ժամանակավոր մայրաքաղաք Բոննում քրդական ինստիտուտի հիմնադիր անդամներից մեկը։ Մինչ 1988 թվականը նա եղել է տվյալ ինստիտուտի տնօրենը։
1986 թվականին Թուրքիան նրան վերջնականապես զրկել է քաղաքացիությունից, սակայն սկսված 1996 թվականից նա ունի Գերմանիայի քաղաքացիություն։
Ներկայումս նրա մշտական բնակության երկիրն է համարվում Չեխիայի Հանրապետությունը։ 2006 թվականին նա ստացել է Ֆրանտիշեկ Կռիեգլի պարգևատրում։ 


== Ծանոթագրություններ ==
Սիմոնովո (գյուղ, Բոգդանովսկոե գյուղական բնակավայր)

Անվան այլ կիրառումների համար տե՛ս՝ ՍիմոնովոՍիմոնովո (ռուս.՝ Симоново), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուրագո դի Մոլգորա

Բուրագո դի Մոլգորա (իտալերեն՝ Burago di Molgora), քաղաք Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 4090 մարդ է։ Բնակչության միջին խտությունը՝ 1363 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 20040։ Հեռախոսային կոդը՝ 039։


== Արտաքին հղումներ ==
http://www.comune.buragodimolgora.mi.it/ Archived 2009-02-21 at the Wayback Machine.
Սան Խոսե Չինանտեկիլիա

Սան Խոսե Չինանտեկիլիա (իսպ.՝ San José Chinantequilla), ավան Մեքսիկայի Օահակա նահանգում։ Բնակչության թվաքանակը 2005 թվականի տվյալներով եղել է 463։ Հիմնվել է 1913 թ. իսպանացիների կողմից՝ Հուախակակ բնակավայրի տեղում։ Բնակիչները էթնիկ միցեներ են։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
«Энциклопедия о муниципалитетах Мексики. Тотонтепек Вилья-де-Морелос»։ Արխիվացված է օրիգինալից 2011-05-17-ին  
Սան Խոսե Չինանտեկիլիան համացանցում.San Jose Chinantequilla ՅուԹյուբում
Սան Խոսե Չինանտեկիլիա Ֆեյսբուքում
Իդրիսովո (գյուղ, Կիգինսկի շրջան)

Անվան այլ կիրառումների համար տե՛ս՝ ԻդրիսովոԻդրիսովո (ռուս.՝ Идрисово, բաշկիրերեն՝ Иҙрис), գյուղ Ռուսաստանի, Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարգիս Կարապետյան (ֆուտբոլիստ)

Սարգիս Կարենի Կարապետյան (ապրիլի 24, 1990(1990-04-24), Երևան, Հայկական ԽՍՀ, ԽՍՀՄ), հայ կիսապաշտպան։ Հանդես է գալիս հայկական լիգայում։ «Բանանց» ֆուտբոլային ակումբի խաղացող։


== Ակումբային կարիերա ==
Սարգիսը «Բանանց» ֆուտբոլային ակումբի սան է։ 2006 թվականից հանդես է գալիս հիմնական կազմում։ 2 տարի անց ֆուտբոլիստը նշել է իր նորամուտը դեպի եվրոգավաթ, որտեղ ՈՒԵՖԱ-յի գավաթի խաղերում հայտնվել է «Բանանցի» ակումբի հիմնական կազմում։ 2009 թվականին Սարգիսը վնասվածք է ստացել, որի պատճառով բաց թողեց առաջնության որոշ խաղեր։ Այդ ժամանակ նրան հրավիրեցին ազգային հավաքական։ 2010 թվականի մրցաշրջանում, Հայաստանի սուպերգավաթի առաջնությունում Սարգիսը դարձել է Հեթ թրիքի հեղինակ։


== Կարիերան ազգային հավաքականում ==
Նորամուտը նշել է 2009 թվականի փետրվարի 11-ին, Լատվիայի դեմ ընկերական խաղում։ Խաղը տեղի է ունեցել Կիպրոսում և ավարտվել է 0:0 հաշվով։


== Ձեռքբերումներ ==
Հայաստան, 2014, Չեմպիոն
Հայաստանի։ 2006, 2007, 2010 առաջնությունների Արծաթե մեդալակիր
Հայաստանի Գավաթ։ 2007, Հաղթող
Հայաստանի Գավաթ։ 2008, 2009, 2010, Ֆինալիստ
Հայաստանի Սուպերգավաթ։ 2005, 2014, Հաղթող
Հայաստանի Սուպերգավաթ։ 2008, 2010 Ֆինալիստ


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Պրոֆիլը ՖՖԱյի պաշտոնական կայքում
Պրոֆիլը ըստ armfootball.tripod.com կայքի (անգլ.)
Պրոֆիլը ըստ footballdatabase.eut կայքի (անգլ.)
Օգյուստ Պեռե

Օգյուստ Պեռե (ֆր.՝ Auguste Perret, փետրվարի 12, 1874(1874-02-12)[…], Իքսել, Բրյուսել, Բելգիա - փետրվարի 25, 1954(1954-02-25)[…], Փարիզ, Ֆրանսիա), ֆրանսիացի ճարտարապետ։


== Կենսագրություն ==
Սովորել է Փարիզի Գեղեցիկ արվեստների դպրոցում։ 1928 թվականից Փարիզի ճարտարապետության մասնագիտական դպրոցի պրոֆեսոր։ 1948 թվականից՝ ճարտարապետական միջազգային միության պատվավոր նախագահ։
Օգյուստ Պեռեն առաջիններից է, որ կառուցել է ամբողջական երկաթբետոնե շենքեր։ Ձգտելով գեղագիտորեն իմաստավորել հիմնակմախքային համակարգը՝ Օգյուստ Պեռեն հասել է ճարտարապետական ձևերի և կոնստրուկցիաների լիարժեք փոխպայմանավորվածության (Փարիզում՝ բնակելի տուն Ֆրանկլին փողոցում, 1903, գարաժ Պոնթիո փողոցում, 1905-1906, քանդվել է 1960-ական թվականներին, թատրոն Ելիսեյան դաշտերում, 1911-1913, Նոտր Դամ եկեղեցին Լը Ռենսիում, 1922-1923)։ Օգյուստ Պեռեի նախագծած արդյունաբերական շենքերը (նավաշինարաններ Կասաբլանկայում, 1915, գործարան Մոնտատերում, 1920 և Իսուարում, 1939) չափազանց պարզ են և ռացիոնալ։ Կյանքի վերջին տարիներին Օգյուստ Պեռեն իրագործել է քաղաքաշինական խոշոր նախագծեր (Հավրի ավերված մասի կառուցապատումը, սկսվել է 1947 թվականին)։


== Ծանոթագրություններ ==
Խմելնիցկոե (այլ կիրառումներ)

Խմելնիցկոե, կարող է վերաբերել՝

Խմելնիցկոե - ավան, Ուկրաինայի Վիննիցայի մարզի Տուլչինի շրջանում
Խմելնիցկոե - գյուղ, Ուկրաինայի Վոլինի մարզի Գորոխովի շրջանում
Աստղային ճանապարհ

«Աստղային ճանապարհ» (անգլ.՝ Star Trek), այսօրվա դրությամբ վեց հեռուստասերիալ (այդ թվում մուլտիպլիկացիոն), 13 լիամետրաժ ֆիլմ, հարյուրավոր գրքեր և պատմվածքներ, մեծ թվով համակարգչային խաղեր գիտաֆանտաստիկ մեդիաֆրանշիզա։ Կինոէպոպեայի հիման վրա ստեղծված են ֆան արտի բազմաթիվ նմուշներ։ «Աստղային ճանապարհը» զգալի ներդրում է կատարել ամերիկյան և համաշխարհային զանգվածային մշակույթի մեջ և առանձնահատուկ ենթամշակույթ է առաջացրել։
1966 թվականի սեպտեմբերի 6-ից էկրաններին «Աստղային ճանապարհ. բնօրինակ սերիալ» սերիալի լույս տեսնելուց ի վեր իր սկիզբն առնող գաղափարի հեղինակ և «Աստղային ճանապարհի» Տիեզերքի հիմնադիրն է Ջին Ռոդենբերին։


== Ընդհանուր տեղեկություն ==
«Աստղային ճանապարհի» տիեզերքը նկարագրում է առաջին հայացքից ուտոպիա թվացող տիեզերական ապագան, որտեղ գոյություն ունի Մոլորակների միավորված դաշնությունը, որին անդամակցում է Երկիրը։ Նույն ժամանակ Ծիր Կաթին գալակտիկայի զգալի հատվածները մնում են չուսումնասիրված և հետազոտողներին բազմաթիվ անակնկալ բացահայտումներ են պատրաստում։ «Մեր նպատակն է՝ համարձակորեն գնալ այնտեղ, որտեղ չի գնացել ոչ մի մարդ», ահա այսպիսին է «Աստղային ճանապարհի» հերոսների կարգախոսը։
«Աստղային ճանապարհի» տիեզերքը հորինված տիեզերքներից ամենամանրակրկիտ մշակվածն է։ Ամեն կերպար ունի իր կենսագրությունը, ամեն քաղաքակրթություն՝ իր մշակույթը, ավանդույթները և պատմությունը։ Պաշտոնական աղբյուրներում կարելի է գտնել տիեզերքի մանրակրկիտ պատմությունը, աստղագնացների տեխնիկական տվյալները, ամեն մանրուքի հստակ նկարագրությունը՝ սկսած քլինգոնական ավանդական ուտեստներից մինչև եռաչափ շախմատի խաղի կանոնները։
Աշխարհում «Աստղային ճանապարհի» տիեզերքի մի քանի միլիոն երկրպագու կա, որոնք իրենց անվանում են «թրեքիներ» (Trekkies) կամ «թրեքերներ» (Trekkers):


=== Ռասաներ ===

«Աստղային ճանապարհի» (անգլ.՝ Star Trek) աշխարհը բնակեցված է բազմաթիվ ռասաներով, որոնցից ամենահայտնիներն են՝ անդորիացիները, բորգերը, վուլկանցիները, քլինգոնները, կարդասիացիները, ռոմուլացիները և երկրացիները։ Երկրացիները վուլկանցիների, անդորիացիների և թելարիտների հետ Միավորված մոլորակների դաշնության հիմնադիրներն են։


== Արտաքին հղումներ ==
http://www.startrek.com/ Աստղային ճանապարհ. պաշտոնական կայք
Memory Alpha: Star Trek wiki
Star Trek at NASA - Enterprising Nebulae


== Ծանոթագրություններ ==
Կիցեկյուլա

Կիցեկյուլա (էստ․՝ Kitseküla), գյուղ Էստոնիայի Տարտումաա նահանգի Հաասլավա շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջերմաձոր

Ջերմաձոր, գավառ Մեծ Հայքի Մոկք նահանգի կազմում։ Գավառի կենտրոնն էր Շատախ ավանը։


== Աշխարհագրություն ==
Գտնվում է Ջերմ (Արևելյան Տիգրիս) գետի ձորահովտում։ Մակերևույթը լեռնային է, անտառապատ ու ջրառատ։ Ջերմաձորը համապատասխանում է այժմյան Ջերմաձորի շրջանին, որը եղել է մոկքի ամենաարևելյան գավառը։ Ջերմաձորում էր գտնվում Ջրել Զրել ամրոցը (այժմյան Մոկուս քաղաքի արևելք), որը Թովմա Արծրունին հիշատակում է որպես Զռայլ (Զըռղայլ, Զռել)։


== Պատմություն ==
Զռայլ բերդում առժամանակ ապաստանել է Վարդան Մամիկոնյանը։


== Տես նաև ==
Մոկք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Գզեխ (Մոտկանի գավառ)

Գզեխ, գյուղ Արևմտյան Հայաստանում, Բիթլիսի վիլայեթի Մոտկանի գավառակում։ Գտնվում էր Արփի գետի ձախ ափում։ Տարածքը համապատասխանում է Գզեղ գավառի կենտրոն Գզեղ ավանին, որի ավերակները XX դարի դրությամբ դեռ պահպանվում էին։
1870-ական թվականներին ուներ 40, XX դարի սկզբին 14 տուն հայ բնակիչ։
Հայ բնակչությունը թուրքերի կողմից կողոպտվել և ոչնչացվել է 1895 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հիդրա (այլ կիրառումներ)

Հիդրա, կարող է վերաբերել՝

Հիդրա - Պլուտոնի արբանյակը
Հիդրա - աղեխորշավորների տիպի հիդրոզոաների դասի անողնաշարավոր կենդանի
Հիդրա - երկնքի հարավային կիսագնդի համաստեղություն
Պոնշոր

Պոնշոր (ռուս.՝ Поншор), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Կրուտովալկա Յու գետի ձախ ափին՝ 4 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000084534
Կոդը ըստ հիդրոլոգիական հետազոտության (ՌԴ) — 103008453
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
538

538 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 538 թվականն է, 
VI դարի 38-րդ տարին։


== Դեպքեր ==


== Ծնունդներ ==


== Մահեր ==
Էլլադա Չախոյան

Էլլադա Անդրանիկի Չախոյան  (անգլ.՝ Chakhoyan Ellada, հոկտեմբերի 26, 1946(1946-10-26), Երևան, Հայկական ԽՍՀ, ԽՍՀՄ), հայ օպերային երգչուհի (սոպրանո)։ ՀԽՍՀ վաստակավոր արտիստ (1984)։


== Կենսագրություն ==
Էլլադա Չախոյանը ծնվել է 1946 թ. հոկտեմբերի 26-ին, Երևանում։ Սովորել է Երևանի երաժշտական դպրոցի դաշնամուրի դասարանում։ 1972 թ. ավարտել է Երևանի Կոմիտասի անվան պետական կոնսերվատորիայի օպերային երգեցողության բաժինը՝ Գոհար Գասպարյանի դասարանը։ 1977 թ. մասնագիտական դասընթացներ է ունեցել «Լա Սկալա» օպերայում։ 1972-1987 թվականներին եղել է Երևանի Ալ. Սպենդիարյանի անվան օպերայի և բալետի պետական ակադեմիական թատրոնի մենակատար։ Հանդես է եկել հետևյալ օպերաներում՝ Ռոսինիի «Սևիլյան սափրիչ» (Ռոզինա), Ջ. Վերդիի «Ռիգոլետտո» (Ջիլդա), «Կարմեն» (Կարմեն), Գ. Դոնիցետտիի «Լուչիա դի Լամերմուր» (Լուչիա) և այլն։  1973 թ. արժանացել է Գլինկայի անվան համամիութենական,  1981 թ.՝ Մարիա Կալլասի անվան միջազգային վոկալիստների մրցույթների դափնեկրի կոչման, 1984 թ. ՀԽՍՀ վաստակավոր արտիստի կոչման։ Բնակվում է ԱՄՆ Լոս Անջելես քաղաքում։


== Կատարումներ ==
Ռոզինա
Ջիլդա
Ֆրասկիտա «Կարմեն»
Լուչիա


== Պարգևներ, մրցանակներ ==
Հայկական ԽՍՀ վաստակավոր արտիստ (1984)
Գլինկայի անվան համամիութենական վոկալիստների մրցույթի դափնեկիր  ( 1973)
Մարիա Կալասի անվան վոկալիստների միջազգային մրցույթի դափնեկիր.  Աթենքում (2-րդ պող., 1981)


== Հիշատակումներ ==
Ն.  Ազատյան  Երգչուհու ելույթը / / Կոմունիստ. Երևան. 1974 թ. Մայիսի 14։
Լ .Պարզյան Էլլադա Չախոյան // Մ. Ֆ. 1976 թ .: № 16. Ս.
Կ. Սարկիսյան  Կատարողականության արվեստ // Կոմունիստ։ Երևան. 1976 թ. Հունիսի 25։
Ջ. Քոչինյան  Ոգեշնչող արվեստ // Կոմսոմոլետներ։ Երևան. 1978 թ.
Օ. Միրկինա  Բարձր վարպետություն // Վաչ։ Լենինգրադ. 1978 թ. Սեպտեմբերի 12-ը։
Է. Չախոյան  «Լա Սկալա» դպրոցում // Մ. Ֆ. 1978 թ .: № 23. հետ, 17։
Կ. Սարգիսյան  Դասախոսություն և ոգեշնչում ... / Կարգ. Հայաստան. 1980 թ., Թիվ 9, էջ 64-66։
Մ. Սպերանյան  Էլլադա Չախոյան // Ս. կին. 1980 թ .: № 3. էջ 37։
Ն. Ազատյան  Երգչուհու  մեծ հաջողությունները/ / Կոմունիստ։ Երևան. 1981. Հուլիսի 3-ին։
Յուրի Առաքելյան  Երգչուհու հաջողությունները / / Պրավդա։ 1981. Օգոստոսի 2
Ն. Ազատյան  Նոր հանդիպում երգչուհու հետ / / Կոմսոմոլեց։ Երևան. Ապրիլի 7-ը
Յ. Դովալենկո  Երգում է Էլլադա Չախոյանը // Կոմունիստ։ Երևան. 1983 թ. Փետրվարի 16
Ի. Զոթովա Էլլադա Չախոյան // ՍՄ. 1985 թ .: № 7. էջ 41-45։
Ի. Զոլոտովա  Գտիր ինքդ քեզ ... / / Կոմունիստ։ Երևան. 1986 թ. Մարտի 8։
Վոկալա-հանրագիտարանային բառարան


== Ծանոթագրություններ ==
Կոլումբիտ

Կոլումբիտ (լատ.՝ columbium , նիոբիումի ԱՄՆ-ում օգտագործվող անունը), միներալ կոլումբիտ-տանտալիտ խմբից։ Այդ խմբի միներալներն առաջացնում են իզոմորֆ շարք՝ կոլումբիտ (Fe, Mn) Nb2O6-տանտալիտ (Fe, Mn) Ta2O6։ Կոլումբիտի տարբերակներն են՝ տանտալոկոլումբիտը (20—40% Ta2O5), ֆերոկոլումբիտը (FeO։ MnO>3։ l), մանգանոկոլումբիտը MnO։ FeO>3։ l և այլն։ Բյուրեղագիտական համակարգը ռոմբային է։ Առաջացնում է պրիզմատիկ, թերթավոր բյուրեղներ։ Գույնը՝ երկաթի սևից մինչև գորշ սև։ Կարծրությունը՝ 6-6, 5, խտությունը՝ 5200-7900 կգ/մ3։ Հանդիպում է պեգմատիտներում։ Նիոբիումի ստացման հանքանյութ է։


== Ծանոթագրություններ ==
Վելիկի Դիվլին

Վելիկի Դիվլին (ուկրաիներեն՝ Великий Дивлин), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1858 թվականին։
2001 թվականի տվյալներով Վելիկի Դիվլին գյուղում բնակվում էր 836 մարդ։ Բնակավայրը զբաղեցնում է 3,02 կմ² տարածք։ Բնակչության խտությունը կազմում էր 276,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլաևկա Վտորայա (այլ կիրառումներ)

Նիկոլաևկա Վտորայա, կարող է վերաբերել՝

Նիկոլաևկա Վտորայա - գյուղ, Ուկրաինայի Դոնեցկի մարզի Արտյոմովսկիում
Նիկոլաևկա Վտորայա - գյուղ, Ուկրաինայի Խարկովի մարզի Բլիզնյուկովի շրջանում
Նիկոլաևկա Վտորայա - գյուղ, Ուկրաինայի Խարկովի մարզի Կուպյանսկի շրջանում
737

737 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 737 թվականն է, 
VIII դարի 37-րդ տարին։


== Դեպքեր ==


== Ծնունդներ ==


== Մահեր ==
Հյուսիս-բայկալյան բարձրավանդակ

Հյուսիս-բայկալյան բարձրավանդակ (ռուս.՝ Байкальская рифтовая зона), Բայկալ լճից հյուսիս-արևելք, Ռուսաստանի Իրկուտսկի մարզում և Բուրյաթիայի Հանրապետությունում։ Հարավում Վերխնեանգարսկի լեռնաշղթան է, հյուսիս արևմուտքում 1000— 1200մ բարձրությամբ սանդղաձև իջնում է դեպի Միջինսիբիրական սարահարթը, հյուսիս արևելքում Վիտիմ գետի հովտով բաժանվում է Պատոմի բարձրավանդակից։ Հարթագագաթ լեռնաշղթաների համակարգ է մինչև 2578 մ առավել բարձրությամբ (Ինյապտուկ լեռ)։ Կազմված է մինչ քեմբրի և ստորին պալեոզոյի մետամորֆային ապարներից ու գրանիտներից։ Հովիտները և լեռնալանջերը ծածկված են անտառներով։
(9067) Կացունո

(9067) Կացունո (անգլ.՝ Katsuno), աստերոիդ աստերոիդների հիմնական գոտում։ Հայտնաբերվել է 1993 թվականի ապրիլի 16-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,8028 ա. մ., առավելագույնը մոտենում է 2,3815 ա. մ. հեռավորության վրա և հեռանում 3,2241 ա. մ.։ Արեգակի շուրջ մեկ ամբողջական պտույտ է կատարում 1713,9 երկրային օրվա ընթացքում, իր ուղեծրով շարժվելով միջինում 0,210047 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9067) Կացունո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերբիան Մանկական Եվրատեսիլ երգի մրցույթում

Սերբիան Մանկական Եվրատեսիլ երգի մրցույթին մասնակցել է 2006 թվականից։ 2011 թվականին Սերբիան հայտարարեց, որ հրաժարվում է մասնակցությունից։ 3 տարի չմասնակցելուց հետո, Սերբիան 2014 թվականին վերադարձավ։


== Մասնակցումներ ==


=== Սերբիայի Քվեարկությունը (2006 −2015) ===


== Արտաքին հղումներ ==
Տեղեկություններ մրցույթից ESCKAZ.com
Հայկական նավաշինություն

Հայկական նավաշինություն, նավաշինության ավանդույթը Հայաստանում։


== Կիլիկյան Հայաստան ==
Կիլիկյան Հայաստանի նավաշինությունը առաջացել էր երկու նավաշինությունների ավանդույթների՝ Վանի նավաշինության դպրոցի և միջերկրածովյան (նաև արաբական դաուների ազդեցությամբ) դպրոցը միախառնման արդյունքում, քանի որ լճային նավաշինությունը բերել են ծովափ։
Արաբ պատմագիր Իբն էլ Վարդին Եգիպտոսի սուլթանության զորքերի կողմից 1322 թվականին Այաս նավահանգստի գրավման նկարագրության մեջ հիշատակում է կիլիկյան երեք ռազմանավերի անունները՝ Այաս, Շամա, Ատլաս։
Կիլիկիայի փոքր նավակները կրկնօրինակում էին Վանա լճի փոքր նավակներին։ Միջին նավերի մեջ զգացվում է հարևանների ազդեցությունը։ Մանրանկարների և Կիլիկյան Հայաստանի ժամանակակիցների վկայությունների թողած համաձայն հայկական մեծ նավերը երկու տեսակ են եղել՝ ցրկանավեր և բերդանավեր, որոնք հիմնականում ծառայել են որպես ռազմանավեր։


== Ժամանակակից վիճակ ==
Հիմնվելով հայկական ձեռագրերի վրա «Այաս» նավագնացական ակումբի ներկայացուցիչները վերականգնել են 24 հայկական նավերի գծագրերը։


== Տես նաև ==
Կիլիկիա (նավ)


== Արտաքին հղումներ ==
Այաս ծովային հետազոտությունների ակումբ
Пиратство и армянская морская торговля
Севада Григорян: «Киликийцы»


== Ծանոթագրություններ ==
Ալսար

Ալսար, Ալախպեր, Ալաախպեր, Ալլաախպեր, Ալլաախպեր, Ալլահաքբար, լեռնագագաթ Հայաստանի Արարատի մարզում, Երախի լեռներում, Կաքավաբերդ գյուղից 11 կմ հարավ-արևմուտքում։  Տեղադրման կոորդինատներ 40°00′24″ հս․. լ. 44°45′36″ ավ. ե. Ունի 1853 մ բարձրություն։ Հանդիսանում է լեռնաշղթայի ամենաբարձր գագաթը։


== Ծանոթագրություններ ==
Ում է ժպտում կյանքը (ֆիլմ)

Ում է ժպտում կյանքը, 1957 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
Ինստիտուտն ավարտելուց հետո տարբեր նկարագրի տեր երկու ընկերներից մեկը՝ Լևոնը, աշխատելու է մեկնում հեռավոր հանքավայրերը, իսկ պաշտոնատենչ Կառլենը պետի աթոռն է գրավում, սակայն դա երջանկություն չի բերում նրան։


== Դերերում ==
Զարուհի – Մետաքսյա Սիմոնյան
Անահիտ – Լիլյա Հովհաննիսյան
Լևոն – Լևոն Թուխիկյան
Կառլեն – Ա. Կարապետյան
Առաքել – Ցոլակ Ամերիկյան
Օվսաննա – Հայկուհի Գարագաշ
Բագրատ – Ռ. Տիգրանյան
Անդրանիկ – Արմեն Խոստիկյան
Մեծատուրյան – Դավիթ Մալյան
Միրզոյան – Գուրգեն Ջանիբեկյան
Անտոնյան – Օրի Բունիաթյան
Բաբլոև – Բաբկեն Ներսիսյան
Ասատուր – Աշոտ Ներսիսյան
Հասմիկ – Տ. Լանկո-Կիմանյան


== Նկարահանող խումբ ==
Սցենարի հեղինակ - Միքայել Չամանյան
Բեմնադրող ռեժիսոր - Լևոն Իսահակյան
Բեմնադրող օպերատոր - Ժ.Վարդանյան
Բեմնադրող նկարիչ - Ստեփան Անդրանիկյան, Ռ.Պ.Բաբայան
Կոմպոզիտոր - Աշոտ Սաթյան
Հնչյունային օպերատոր - Է.Ռակովսկայա
Ռեժիսոր - Ե. Ծատուրյան, Հենրիկ Մալյան
2-րդ օպերատոև - Պ.Գալստյան
Նկարիչ դիմահարդար - Խ.Զահալյան
Մոնտաժը - Ռ.Հովսեփյան
Երգերի տեքստի հեղինակ - Գ.Սարյան
Տնօրեն - Կ.Հովհաննիսյան


== Ծանոթագրություններ ==


== Արտաքին հղումներ ==
ՈՒՄ Է ԺՊՏՈՒՄ ԿՅԱՆՔԸ,КОМУ УЛЫБАЕТСЯ ЖИЗНЬ
Պոչինիչի

Պոչինիչի (ռուս.՝ Починичи), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 245 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիլիջան-Սևան թունել

Դիլիջան-Սևան թունել, ավտոմոբիլային թունել Հայաստանում։ Մ 4 ճանապարհով միմյանց է կապում Տավուշի մարզի հարավ-արևմուտքը և Գեղարքունիքի մարզի հյուսիս-արևելքը։


== Պատմություն ==

Դիլիջանի թունելի շինարարությունը սկսվել է 1970 թվականին, բայց 1992 թվականին դադարեցվել է ֆինանսավորման բացակայության պատճառով։ Վերսկսված շինարարությունը ֆինանսավորել է «Լինսի» հիմնադրամը՝ այդ նպատակով հատկացնելով 6,7 միլիոն դոլար։ Թունելի երկարությունը 2257 մետր է, լայնությունը՝ 8 մետր, բարձրությունը՝ 5 մետր։ Թունելի յուրաքանչյուր ծայրում կան հատուկ ծառայություններ, որոնց մարդիկ կարող են դիմել անսարքություն նկատելու դեպքում։


== Նշանակություն ==
Թունելը կարևոր ռազմավարական նշանակություն ունի ՏՐԱՍԵԿԱ ծրագրի իրականացման համար։ Թունելը հնարավորություն է տալիս նաև մի քանի կիլոմետրով կրճատել մինչև հայ-վրացական սահմանը եղած հեռավորությունը՝ օգնելով շրջանցել Սևան-Դիլիջան վտանգավոր լեռնանցքը։


== Տես նաև ==
Հայաստանի թունելների ցանկ
Հայաստանի ավտոմոբիլային ճանապարհներ
Մ 4 ճանապարհ (Հայաստան)


== Ծանոթագրություններ ==
Տուսոն

Տուսոն (ֆր.՝ Tusson), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 293 մարդ, բնակչության խտությունը` 20.97 մարդ/կմ²։ Բնակավայրը զբաղեցնում է 13.97 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 75 կմ հարավ, Անգուլեմ քաղաքից` 33 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 158 աշխատունակ (15-64 տարեկան) բնակիչ, որոնցից ակտիվ էին 108-ը, իսկ ոչ ակտիվները` 50։ Ակտիվության ցուցանիշը կազմում է 68,4 %։ 108 աշխատունակ մարդկանցից աշխատել է 100 անձ (59 տղամարդ և 41 կին)։ Գործազուրկ են եղել 8 անձ (5 տղամարդ և 3 կին)։ 50 անաշխատունակներից 5-ը եղել են աշակերտներ կամ ուսանողներ, 27-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օրդովսկի գյուղական խորհուրդ (Խարկովի մարզ)

Օրդովսկի գյուղական խորհուրդ  (ուկրաիներեն՝ Ордівська сільська рада), Ուկրաինայի Խարկովի մարզի Նովովոդոլաժսկի շրջանում։ Վարչական կենտրոնը Օրդովկա գյուղում է։
2001 թվականի տվյալներով Օրդովսկի գյուղական խորհրդում բնակվում էր 751 մարդ։ Բնակավայրը զբաղեցնում է 36.59 կմ² տարածք։ Բնակչության խտությունը կազմում էր 20.52 մարդ/կմ²։ Խորհրդում կա 3 բնակավայր։ 


== Բնակավայրեր ==
Օրդովկա
Նոր Մերեֆա
Շեբետունի


=== Վերացված բնակավայրեր ===
Բարաբաշի
Լիսի գորբ


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
Դվուրեչնոե (ավան, Դվուրեչենսկի շրջան)

Դվուրեչնոե (ուկրաիներեն՝ Дворічне), ավան Ուկրաինայի Խարկովի մարզի Դվուրեչենսկի շրջանում։ Հիմնադրվել է 1825 թվականին։
2001 թվականի տվյալներով Դվուրեչնոե ավանում բնակվում էր 326 մարդ։ Բնակավայրը զբաղեցնում է 0,034 կմ² տարածք։ Բնակչության խտությունը կազմում էր 9588,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բանդուրկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ԲանդուրկաԲանդուրկա (ուկրաիներեն՝ Бандурка), գյուղ Ուկրաինայի Նիկոլաևի մարզի Պերվոմայսկի շրջանում։
2001 թվականի տվյալներով Բանդուրկա գյուղում բնակվում էր 278 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամառային օլիմպիական խաղեր 1964

Ամառային Օլիմպիական խաղեր 1964, պաշտոնապես նաև անվանում են XVIII ամառային օլիմպիական խաղեր, տասնութերորդ Ամառային օլիմպիական խաղերը, որը բազմասպորտային ամենամեծ իրադարձությունն է և տեղի է ունենում չորս տարին մեկ անգամ։ Խաղերը տեղի են ունեցել 1964 թվականի հոկտեմբերի 10-ից 24-ը Տոկիոյում, Ճապոնիա։ Տոկիոն ընտրվել էր 1940 թվականի Ամառային օլիմպիական խաղերի ընդունող քաղաք, սակայն այն տեղափոխվեց Հելսինկի, քանի որ Ճապոնիան ներխուժել էր Չինաստան, չնայած հետագայում խաղերը չեղարկվեցին Երկրորդ համաշխարհային պատերազմի պատճառով։
1964 թվականի Ամառային օլիմպիական խաղերը առաջինն էին Ասիայում։ Տոկիոն ընտրվել էր որպես Օլիմպիական խաղերի ընդունող քաղաք ՄՕԿ-ի 55-րդ նստաշրջանում, որը տեղի էր ունեցել Արևմտյան Գերմանիայում 1959 թվականի մայիսի 26-ին։
Այս խաղերի ժամանակ առաջին անգամ կիրառվեց մրցույթների ուղիղ ցուցադրումը այլ երկրներում, մինչ այդ խաղերը ցուցադրվում էին ձայնագրություններով։ Սա նաև առաջին օլիմպիական խաղերն էր, որի հեռարձակումը մասնակիորեն կատարվում էր գունավոր։ Ճապոնիայում մեծ ժողովրդականություն վայելող սումոյի և ձյուդոյի մրցույթները ցուցադրվեցին Տոշիբայի նոր գունավոր հեռարձակման համակարգով, սակայն միայն ներքին շուկայում։ 1965 թվականին Կոն Իչիկավայի կողմից նկարահանվել է վավերագրական կինոնկար նվիրված Տոկիոյի օլիմպիական խաղերին։
Խաղերը անցկացվեցին հոկտեմբերի կեսերին, հաշվի առնելով քաղաքի ամառային տապեը և սեպտեմբերյան թայֆունների ժամանակաշրջանը։ Նախորդ խաղերը կայացան Հռոմում 1960 թվականին և սկսվեցին օգոստոսի վերջերին, երբ չափազանց շոգ էր։ Մյուս խաղերը կայացան 1968 թվականին Մեխիկոյում և նույնպես սկսվեցին հոկտեմբերին։


== Մեդալային հաշվարկ ==

1964 թվականի խաղերի լավագույն տաս երկները մեդալային հաշվարկում հետևյալն են`

Հաշվարկում առաջնությունը տրված է սկզբում ոսկե մեդալների քանակին, այնուհետև արծաթե մեդալների քանակին, իսկ վերջում բրոնզե մեդալների քանակին։


== Ծանոթագրություններ ==
Նոր ալիք 2006

Նոր Ալիք 2006 (ռուս.՝ Новая волна 2006), 5-րդ մրցույթն է Նոր Ալիքի պատմության մեջ որը տեղի է ունենում Յուրմալայի (Լատվիա) Ձինտարի համերգասրահում, հուլիսի 26-ից 31-ին։


== Արտաքին հղումներ ==
Մրցույթի պաշտոնական կայքը
Կլեշչով

Կլեշչով (ուկրաիներեն՝ Кліщів), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1393 թվականին։
2001 թվականի տվյալներով Կլեշչով գյուղում բնակվում էր 185 մարդ։ Բնակավայրը զբաղեցնում է 0,146 կմ² տարածք։ Բնակչության խտությունը կազմում էր 1267,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մենք Միլլերներն ենք

«Մենք Միլլերներն ենք» (անգլ.՝ «We're the Millers»), 2013 թվականի ամերիկյան կատակերգություն, որի ռեժիսորն է Ռոուսոն Մարշալ Թորբերը։ Գլխավոր դերերում են Ջենիֆեր Էնիսթոնը, Ջեյսոն Սուդեյկիսը, Էմմա Ռոբերթսը և Ուիլ Պոուլտեր։ Ֆիլմի պրեմիերան կայացել է 2013 թվականի օգոստոսի 7-ին։


== Սյուժե ==
Դեյվիդ Բերկը զբաղվում է թմրանյութերի մանրածախ վաճառքով։ Նրա հաճախորդների թվում են խոհարարներ և տնային տնտեսուհիներ։ Երեխաներին նա թմրանյութ չի վաճարում՝ իրեն համարելով սկզբունքային մարդ։ Դեյվիդն իրոք բավական լավ է վերաբերվում երեխաներին, բայց դա չի մնում անպատիժ. նա փորձում է օգնել դեռահաս տղային, ով փորձանքի մեջ էր ընկել, բայց նրա վրա հարձակվում են և խլում թմրանյութը և փողերը։ Դեյվիդը անելանելի իրավիճակի մեջ է, քանի որ չի կարող հատուցել իր մատակարար Բրեդին։ Միակ ելքը թմրանյութերի մեծ քանակություն անցկացնելն է Մեքսիկա-ԱՄՆ սահմանով։


== Դերերում ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
«Մենք Միլլերներն ենք» ֆիլմը ԿինոՊոիսկ կայքում 
«Մենք Միլլերներն ենք» ֆիլմը Internet Movie Database կայքում 
«Մենք Միլլերներն ենք» ֆիլմը Box Office Mojo կայքում
«Մենք Միլլերներն ենք» ֆիլմը Rotten Tomatoes կայքում
«Մենք Միլլերներն ենք» ֆիլմը Metacritic կայքում
1577

1577 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1577 թվականն է, 
XVI դարի 77-րդ տարին։


== Դեպքեր ==
Դեկտեմբերի 13 - Ֆրենսիս Դրեյկը սկսում է իր շուրջերկրյա նավարկությունը Պլիմութից (Անգլիա)


== Ծնունդներ ==
Ապրիլի 12 - Քրիստիան IV, Դանիայի և Նորվեգիայի թագավոր (վ. 1648)
Հունիսի 28 - Պիտեր Պաուլ Ռուբենս, ֆլամանդական նկարիչ (վ. 1640)


== Մահեր ==
Փետրվարի 26 - Էրիկ XIV, Շվեդիայի թագավոր (ծ. 1533)
Հունիսի 11 - Ժուան III, Պորտուգալիայի թագավոր (ծ. 1502)
Սանտ Օրսոլա Տերմե

Սանտ Օրսոլա Տերմե  (իտալերեն՝ Sant'Orsola Terme), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1022 մարդ (2008), բնակչության խտություն՝ 68 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 38050։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 540001


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կատինկա Հոսու

Կատինկա Հոսու (հունգ.՝ Hosszú Katinka) (մայիսի 3, 1989(1989-05-03), Պեչ, Հունգարիա), հունգարացի լողորդ,  2016 թվականի ամառային Օլիմպիական խաղերի եռակի չեմպիոն, աշխարհի 11-ակի չեմպիոն (5 անգամ 50 մ տարաժությունում, 6 անգամ՝ 25 մ), Եվրոպայի 23-ակի չեմպիոն, Հունգարիայի բազմակի չեմպիոն։ Մասնագիտացած է ազատ ոճում, բատերֆլայում և համալիր ոճում, 50, 100, 200 և 400 մ տարածություններում։ Աշխարհի բազմակի ռեկորդակիր է։
4 անգամ ճանաչվել է Հունգարիայի տարվա մարզիկ (2009, 2013, 2014, 2015)։ 2014 և 2015 թվականներին ճանաչվել է աշխարհի, իսկ 2013 և 2014 թվականների Եվրոպայի լավագույն լողորդ։ 4 անգամ հաջորդաբար ստացել է լողի աշխարհի գավաթը (2012-2015)։
Ներկայացրել է Հունգարիան 4 Օլիմպիական խաղերում։ (2004, 2008, 2012, 2016)։ Մարզվում է Հարավային Կալիֆորնիայի համալսարանում։


== Հոսուի արդյունքները Օլիմպիական խաղերում ==


== Անհատական ռեկորդներ ==
100մ թիկնալող․ 59,40
200մ բատերֆլայ․ 2.04,27
200մ համալիր լող․ 2.06,12 WR
400մ համալիր լող․4.26,36 WR


== Ծանոթագրություններ ==
Պոլյակովկա (գյուղ, Երշիչսկի շրջան)

Անվան այլ կիրառումների համար տե՛ս՝ ՊոլյակովկաՊոլյակովկա (ռուս.՝ Поляковка), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոգապաշտե

Մոգապաշտե, հայկական արական անուն։ Առաջացել է հայերեն մոգ և պաշտել բառերից։ Նշանակում է «մոգերին ծառայող»։


== Գործածություններ ==
Մոգապաշտե, մտերիմ Արտաշես Բ-ի (88-129), աշակերտ մոգի ուրումն երազահանի։ Արտաշեսը նշանակեց նրան Բագարանի քրմապետ՝ փոխանակ Երուազի։


== Ծանոթագրություններ ==